شەفەق نیوز/ بەرهەم ساڵح سەرۆک وەسەرچگ کۆمار عراق،  ئمڕوو پەنجشەممە،  راگەیان واژووکردن مەرسومیگ کۆماری ئەرا مکیسکردن ئەنجومەن نۊنەرەیل نووەگە ئەرا رووژ یەکشەممە ٩ی کانوون دۊیەم ٢٠٢٢.
ئی مکیسە دۊیای چەن رووژیگ لە واژووکردن دادگای فیدراڵی لەبان ئەنجام هەڵبژاردن پەرلەمانی وەرجەوەخت تیەێد، ک لە دەی تەشرین یەکەم گوزەشتە کریا.
ساڵح لە پۆستەگەی لەبان تویتەر نۊسان: ئومیدەیل وە جیوەجیکردن شایستەی نیشتمانی ئەرا دروسکردن حکومەتیگ وەتوانا و گورجیگ گریەبەسن ک مقیەتی بەرژەوەنیەیل وڵاتەگە بکەێد و سەروەریی بتەو بکەێد، بوودە مقەیەتیکەر و خزمەتکار ئەر عراقیەیلە.
وتیش: یەیشە پشتیەکگردن خوازێد تا چاکسازی خوازیاگ ئەرا عراقیگ ئارام و پیشکەفتگ وەدەست باێد.
